als_Latn dik_Latn sag_Latn
Reagon Drejtoresha e Postës së Beratit: Është një farsë për përfitim joligjor, kam zbatuar ligjin
Ka reaguar pas pezullimit nga puna drejtoresha e e Postës duke e cilësuar “Farsë e iniciuar për përfitim jo ligjor”. Ajo më tej ka thënë së ka mohuar të ketë ushtruar presion mbi punonjësit për të votuar LSI-në, dhe siguron se i është bindur me rigorozitet urdhrit të datës 12 maj për mospërfshirje të punonjësit të administratës në fushatën elektorale.
Ngjeqari, e bindur në zbatimin me rigorozitet të ligjit, ka thënë se është e gatshme të përballet me hetimet nga organet kompetente.
Ka qenë zv.kryeministrja Mandija e cila ka bërë kallëzimin e drejtoreshës së Postës në Berat pasi konstatoi se ajo kishte shpërndarë formularë vartësve të saj ku u kërkonte informacion për LSI-në. Gjithashtu zv/kryeministrja ka thënë se drejtoresha e postës i ka kërcënuar se do t’i hiqte nga puna vartësit si dhe disa prej tyre i ka hequr për këtë arsye.
Gjithashtu sot është pezulluar nga puna edhe drejtoresha e Shëndetit Publik në Pukë, Sajmira Laçi, për përfshirje aktive në fushatë.
als_Latn als_Latn als_Latn als_Latn als_Latn